paragraph_text: Naselje potječe iz predkolonijalnih vremena. Zna se da su muslimanski trgovci tu dolazili još u 10. stoljeću, kako bi od mještana otkupljivali pamuk, bisere i ambru. Prva posjeta Europljana ovom području zbila se 1498. godine, kada je flota Vasca da Game pristala kako bi obnovila zalihe hrane i pića. Kako su bili dobro primljeni od lokalnog stanovništva, nazvali su naselje Terra da Boa Gente ("Zemlja dobrih ljudi"). Portugalci su istjerali Arape i ustanovili prvu stalnu trgovačku postaju 1534. godine, no svoju vlast nisu uspjeli učvrstiti sve do 18. stoljeća. Godine 1560. ovdje je osnovana prva isusovačka misija u istočnoj Africi.<ref>